ආබාධිත විශේෂ අවශ්‍යතා ඇති දරුවන් වෙනුවෙන් ෂිවන් පදනම මඟින් ආරම්භ කරන නේවාසික පාසල හා ආයුරුවේද සම්භාහන මධ්‍යස්ථානය මහනුවර දිස්ත්‍රික්කයේ තෙල්දෙණිය ප්‍රදේශයේ දි ලබන 20 වැනි දින උත්සවාකාරයෙන් විවෘත කිරීමට නියමිතය.‍සාම්‍ප්‍රදායික කර්මාන්ත හා කුඩා ව්‍යසාය සංවර්ධන ඇමැති ඩග්ලස් දේවානන්දා මහතා උපදෙස් මත විශේෂ අවස්ථා ඇති දරුවන්‍‍ගේ සුබ සිද්ධිය වෙනුවෙන් එවැනි පාසලක් හා ආයුර්වේද මධ්‍යස්ථානයක ආරම්භ කිරීමට ෂිවන් පදනම කටයුතු කර ඇත.එවැනි දරුවන්ට සේවය කිරීම සඳහා පිහිටුවා ඇති ෂිවන් පදනම පිහිටුවා ඇති අතර දේවානන්දා මහතාගේ ප්‍රධානත්වයෙන් සහ ක්‍රීඩා ඇමැති මහින්දානන්ද අළුත්ගමගේ, උතුරු පළාත් සභාවේ ආණ්ඩුකාර මේජර් ජනරාල් ජී.ඒ. චන්ද්‍රසිරි, ෂිවන් පදනමේ නිර්මාතෘ ගනේෂ් වේලායුදම් යන මහත්වරුන්ගේ සහභාගීත්වයෙන් එම ආර්යුර්වේද මධ්‍යස්ථානය හා පාසල විවෘත කිරීමට නියමිත ය.‍එදින ආරම්භ කෙරෙන පාසල ජාත්‍යන්තර තත්ත්වයට අනුකූලව පවත්වාගෙන යාමටත් දිවා පාසලක් මෙන්ම දුර බැහැර ළමුන් සඳහා නේවාසික පහසුකම් ලබා දීමටත් කටයුතු කරන බව එවැනි දරුවෙකුගේ පියෙකු වන එම පදනමේ නිර්මාතෘ ගනේෂ් වෙලායුදම් මහතා පවසයි.පාසල තෙල්දෙණිය ප්‍රදේශයේ අක්කර 10 ක් පමණ වු සුන්දර කඳු මිටියාවතක පිහිටා ඇති අතර වර්ග අඩි 1500 ක් පමණ වූ ගොඩනැගිල්ලකින් ද සෞඛ්‍ය මධ්‍යස්ථානයක්, ආයුර්වේද සම්භාහන අංශයක්, පිහිනුම් තටාකයක් මෙන්ම සංගීත හා ජල ප්‍රතිකාර අංගයන්ගෙන් සමන්විතය.